***Invitasjon til Hodr-tur langs Akerselva søndag***

***29. september***

**Det blir ikke noen aktivitetshelg i høst. Det tillater ikke Hodrs økonomi pga. en flått jubileumsfeiring mm.**

**Men: Styret inviterer til en hyggelig og spennende tur langs Akerselva, fra Maridalsvannet til Oslofjorden – nesten. (Siste biten går i rør, så den ser vi ikke.) Dato: søndag 29. september, start kl 10:40.**

**Fra starten er det mest natur, men videre nedover er det mye spennende gammel industrihistorie, som vår guide, Erlend Øyan, vil fortelle oss om. Den har også Oskar Braaten skrevet om, se ref. 1.**

**Etter 140 høydemeter nedover, 8,4 kilometer bortover, 20 fosser, 46 broer, har du passert Nydalen, Bjølsen, Sagene, Grünerløkka og Vaterland – og «Norges industrielle revolusjon», se ref. 2.**

**Sluttpunkt og -tid: Første naturlige avslutning er ved Mathallen. Det går busser i nærheten. Men de ivrige kan gå helt til Vaterland. Distansen er ikke så lang, men det er mye interessant å se og høre. Regn med avslutning mellom kl 16 og 17.**

**Det er mange muligheter for matpauser, Nydalen er vel den første. Matpakke er altså ikke nødvendig, men drikke kan være greit.**

**Frammøte: Stillatorget kl 10:40**

**Dit kommer du med buss 54. Fra Nationaltheateret kl 10:00, Jernbanetorget kl 10:06, avstigning Stillatorget kl 10:32.**

**Alternativ, selvfølgelig: TT-drosje.**

**Påmelding: senest fredag 20. september, med e-post til Leif Halbo:** [**leif.halbo@gmail.com**](mailto:leif.halbo@gmail.com) **(Ikke til «Svar alle», please).**

**Vær snill å oppgi ditt telefonnummer.**

**Ved påmeldingen må medlemmene betale kr 150 (for guidingen) til Hodrs konto:** 7877.06.78357 **Merk med «Akerselva» og ditt navn.**

**Ledsagere betaler ikke noe.**

**Spørsmål kan du stille til Leif: telefon 986 89 455.**

**Hilsen**

**Hodrs styre**

**---**

**Forberedelse anbefales:  
1. Norsk lyd- og blindeskriftbibliotek har mange av Oskar Braatens bøker fra industrimiljøet i gamle Oslo rundt Akerselva. Styreleder Kari anbefaler bl. a.  
«Ungen» og «Ulvehiet» (skuespill),**

**2. Oslo kommune, bymiljøetaten har laget et veldig fint, lite hefte: «Turguide Akerselva». Se:**[**https://www.oslo.kommune.no/getfile.php/1340362-1509089219/Tjenester%20og%20tilbud/Natur%2C%20kultur%20og%20fritid/Tur%20og%20friluftsliv/Turkart%20og%20-guider/Turguide%20Akerselva.pdf**](https://www.oslo.kommune.no/getfile.php/1340362-1509089219/Tjenester%20og%20tilbud/Natur%2C%20kultur%20og%20fritid/Tur%20og%20friluftsliv/Turkart%20og%20-guider/Turguide%20Akerselva.pdf)